ג'מאל מוזלי

ג'מאל מוזלי (באנגלית: Jamahl Mosley; נולד ב-6 באוקטובר 1978) הוא כדורסלן עבר, ומאמן כדורסל אמריקאי. משמש כמאמן הראשי של קבוצת אורלנדו מג'יק מליגת ה-NBA.

קריירת משחק
מוזלי נולד במילווקי, ויסקונסין, וגדל בדרום קליפורניה. בין השנים 1997–2001 למד באוניברסיטת קולורדו, ולאורך 4 עונותיו בקבוצת הכדורסל שלה רשם ממוצעים כוללים של 11.4 נקודות ו-6.6 ריבאונדים למשחק.

בין השנים 2001–2005 שיחק לתקופות קצרות בקבוצות מקצועיות ממקסיקו, אוסטרליה, ספרד, פינלנד וקוריאה הדרומית.

קריירת אימון
עם פרישתו ממשחק, בשנת 2005, הצטרף מוזלי לצוות האימון של דנוור נאגטס מליגת ה-NBA, בתור "מאמן לפיתוח שחקנים" (Player development coach). בין השנים 2007–2010 שימש בקבוצה כעוזר מאמן מן המניין, תחת המאמן הראשי ג'ורג' קארל.

בשנת 2010 מונה לעוזר מאמן בקליבלנד קאבלירס, וב-4 עונותיו בתפקיד היה עוזרם של המאמנים ביירון סקוט ומייק בראון.

בין השנים 2014–2021 שימש כעוזרו של ריק קרלייל, מאמן דאלאס מאבריקס. החל משנת 2018 היה אחראי על האסטרטגיה ההגנתית של המאבריקס.

לקראת עונת  מונה למאמן הראשי של אורלנדו מג'יק, במקומו של סטיב קליפורד.

קישורים חיצוניים

הערות שוליים

כדורסלנים אמריקאים
כדורסלנים אפרו-אמריקאים
ויסקונסין: כדורסלנים
כדורסלני אוניברסיטת קולורדו
מאמני כדורסל אמריקאים
מאמני אורלנדו מג'יק
אמריקאים שנולדו ב-1978